**Медицински университет**

**„Проф. д-р Параскев Стоянов“ – Варна**

****

**ПРOЦЕДУРА**

**по прием на чуждестранни граждани (граждани на държави нечленки на ЕС и ЕИП) в подготвителен езиков курс или за пълен курс на обучение по съответната специалност**

**Варна, 2014**

I. ОБЩИ ПОЛОЖЕНИЯ

Настоящата процедура урежда условията и реда за приемане на чуждестранни студенти и курсисти в Медицински университет „Проф. д-р П. Стоянов” – Варна. За студенти и курсисти в МУ-Варна могат да канди­дат­ст­ват чуждестранни граждани, които притежават доку­мент за за­вър­шено средно образование, осигуряващо им достъп до обучение във вис­шите училища на страната, в която е придобито средното обра­зо­ва­ние.

Настоящата процедура е разработена в съответствие със Закона за висшето образование, Наредбата за държавните изисквания за приемане на студенти във висшите училища на Република България, други нормативни разпоредби и вътрешните правила в Медицински университет – Варна. Процедурата се утвърждава от Академичния съвет на Медицински университет – Варна.

Чуждестранни граждани могат да кандидатстват за обу­че­ние в МУ-Варна по следните начини:

1. В изпълнение на междуправителствени спогодби за обра­зо­вателен, научен и културен обмен;
2. Съгласно актове на Министерския съвет;
3. Срещу заплащане по реда на чл. 95, ал. 7, 8 и 9 на ЗВО на такси за обучение.

 Чуждестранни граждани могат да кандидатстват за обу­че­ние и при условията и по реда за приемане на българските граж­да­ни в МУ-Варна, ако:
1. Имат статут на постоянно пребиваващи на територията на Република България;
2. Имат статут на бежанци;
3. Са от българска народност, удостоверена по реда на ПМС №103 от 1993 г. за осъществяване на образователна дейност сред бъл­га­рите в чужбина.
Кандидат-студентите по чл. 3 ал. 3 се приемат в рамките на еже­­год­но утвърждавания от Министерския съвет брой студенти.

**II. Общи изисквания към кандидатите:**

* Завършено ***средно образование, даващо право да се продължи обучението във висшите училища*** на държавата, в която е завършено средното образование;
* Задължително изискване за ***специалностите: „Медицина“, „Дентална медицина“ и „Фармация“*** е кандидатът да е изучавал ***биология и химия*** в средното училище и ***оценките*** от тях да бъдат не по-малко от ***62 точки или 62%*** (по системата на оценяване в съответната държава, където е завършено средното образование);
* Задължително изискване за ***специалностите: „Медицинска сестра“ и „Акушерка“*** от факултет „Обществено здравеопазване“ и ***„Помощник-фармацефт“, „Зъботехник“, „Рехабилитатор“, „Медицински лаборант“, „Рентгенов лаборант“, „Инспектор по обществено здраве“, “Медицински оптик“ и „Медицински козметик“*** от Медицински колеж е кандидатът да е изучавал ***биология*** в средното училище и ***оценката*** от нея да бъде не по-малко от ***62 точки или 62%*** (по системата на оценяване в съответната държава, където е завършено средното образование);

Чуждестранните кандидати за обучение, което протича изцяло на английски език, преминават първоначално подготвителен курс за езикова и специализирана подготовка по английски език, или удостоверяват ниво на владеене на езика с полагане на изпит по английски език в Департамента по чуждоезиково обучение, комуникации и спорт, или с представяне на един от следните международно признати сертификати:

1. „Cambridge ESOL Exams - FCE level - Pre-Advanced First Certificate in English“, или по-високо ниво;
2. „ECL Level B2“, или по-високо ниво;
3. „IELTS Band 6 – competent user“, или по-високо ниво;
4. „Pearson Test of English General Level 3“, или по-високо ниво;
5. „TELC The European Language Certificates, or telc - language tests telc English B2“, или по-високо ниво;
6. „TOEFL iBT (computer-based test)“ – при минимален резултат от 61 точки;
7. TOEFL PBT (paper-based test) – при минимален резултат от 543 точки, (written test) – при минимален резултат от 4.0 (в скалата от 1-6);
8. Trinity's Integrated Skills in English (ISE) exams ISE II level, или по-високо ниво.

Чуждестранни кандидат-студенти, чиито английски език е майчин, както и тези, които притежават международна Диплома за международен бакалауреат (IB)

**III. Документи за кандидатстване:**

Кандидатите за обучение в Медицински университет – Варна предоставят лично,чрез официално упълномощен представител или изпращат по пощата комплект от документи, определен от МОН. Комплектът съдържа по 1 бр. оригинален документ и по 1 бр. копие на оригинала. Комплектът включва:

1. ***Формуляр (молба по образец) за кандидатстване*** с посочване на специалностите, за които се кандидатства;
2. ***Копие на дипломата за средно образование***, легализирано, преведено на български език и заверено в съответствие с разпоредбите на международните договори на Република България с държавата, в която е издадена дипломата. При липса на такива разпоредби дипломата се легализира по общия ред на легализациите, преводите и заверките на документи и други книжа;
3. ***Копие на приложението към дипломата за средно образование***, легализирано, преведено на български език и заверено в съответствие с рапзоредбите на международните договори на Република България с държавата, в която е издадена дипломата. При липса на такива разпоредби приложението към дипломата се легализира по общия ред на легализациите, преводите и заверките на документи и други книжа;
4. ***Документ***, издаден от компетентен орган (средното училище, в което е завършил кандидатът), ***с който се удостоверява правото на кандидата да продължи обучението си във висшите училища*** на държавата, в която е завършено средното образование, легализиран, преведен на български език и заверен в съответствие с рапзоредбите на международните договори на Република България с държавата, в която е издадена дипломата. При липса на такива разпоредби документът се легализира по общия ред на легализациите, преводите и заверките на документи и други книжа;
5. ***Медицинско свидетелство*** (***удостоверяващо и психично здраве***), издадено в едномесечен срок преди датата на кандидатстването, легализирано и преведено на български език.
6. ***Пет снимки*** паспортен формат;
7. ***Нотариално заверена декларация от родител*** за финансова издръжка на кандидата по време на обучението му в Република България, придружена с официален превод на български език.
8. ***Копие от лична карта***/паспорт на кандидата;

***За кандидати с двойно гражданство*** се предтставят копия на двете лични карти (паспорти) и документ за идентичност на имената от административна служба, или заверен от нотариус (при наличие на различия в имената).

1. Документ а владеене на български език, издаден от висше училище в България – за кандидатите, които няма да преминават езикова и специализирана подготовка по български език и желаят да се обучават на български език

***За чуждестранни кандидат-студенти, които нямат двойно гражданство*** се следва процедурата за – Входна виза тип „Д“.

Медицински университет – Варна изпраща документите на такива кандидати в МОН (Министерството на образованието и науката) за разрешение за издаване на Удостоверение на входна виза „Д“. След получаването на Удостоверение за виза от МОН в МУ – Варна, канидатът го получава от Учебен отдел на МУ – Варна, лично, или чрез свой представител и го предоставя в посолството (консулството) на Република България в съответната държава за получаване на разрешение за пребиваване в Република България с цел обучение. Кандидатите, получили входна виза тип „Д“, се записват за студенти в МУ – Варна.

**IV. Срокове за кандидатстване:**

1. Документ за кандидатстване за подготвителен езиков курс се приемат ***в срок до 30 септември*** в годината на кандидатстването.
2. Документи за кандидатстване ***за пълен курс на обучение (от I-ви курс по съответната специалност)*** се приемат ***до 30 септември*** в годината на кандидатстването;
3. ***кандидати, които нямат двойно гражданство и са граждани на държави извън Европейския съюз,*** се приемат ***в срок до 30 септември*** в годината на кандидатстването (препоръчително е кандидатите да представят документи за кандидатстване до 20 юли с оглед на навременното получаване на виза тип „Д“).

**V. Такси за обучение**

Кандидатстването в МУ-Варна, по реда на чуждестранни граждани става при условията и реда на чл. 95, ал 7 от Закона на висшето образование – заплащат се такси за обучение, които не могат да бъдат по-малки от диференцираните нормативи за издръжка на обучението.

Съгласно изискванията на Закона за висшето образование ежегодно през месец май, с постановление на Министерския съвет, се утвърждават таксите за кандидатстване и за обучение в държавните висши училища за предстоящата учебна година.

При промяна в нормативната уредба, МУ-Варна си запазва правото, да извърши съответните корекции в процедурата за прием на граждани, нечленки на ЕС и ЕИП в подготвителен езиков курс и пълен курс на обучение. Корекциите ще бъдат своевременно публикувани на интернет страницата на университета.

Настоящата процедура е приета с решение на академичния съвет на МУ-Варна, Протокол № 23 от 03.02.2014 год.